Sessió de Curtmetratges LGTBI al jardí de la Marquesa
07 juliol 2016

## Sessió de Curtmetratges LGTBI al jardí de la Marquesa07 juliol 2016Última actualització: 14 juliol 2025

![](../gestion/img/sesiondecortometrajes.jpg)  
  

**Tindrà lloc demà divendres, a les 22 hores, dins els actes de la Gandia Pride, Orgull Gandia: "La festa de la diversitat". L'entrada és lliure i gratuïta.  
**

El jardí de la Casa de Cultura Marquès de González de Quirós de Gandia acull demà divendres, 8 de juliol, a les 22h, una sessió de curtmetratges de temàtica LGTBI.

Organitzada per Independence Gay Asociación, amb l'estreta col•laboració de Cortoons Gandia-Festival Internacional de Curtmetratges d'Animació i del departament de Cultura de l'Ajuntament de Gandia, l’activitat s’emmarca en la programació de la Gandia Pride, Orgull Gandia: “La Festa de la diversitat”, del 28 de juny al 30 de juliol.

Es projectaran els sis curtmetratges que, de moment, s'han presentat als Premis “Harvey Milk”, que organitza Independence Gai. I altres quatre curtmetratges d'animació, també de temàtica lgtbi, que aporta Cortoons Festival.  
Els curtmetratges que opten als Premis “Harvey Milk” i que es projectaran demà dissabte són:

\-Solitarios, de Rubén Montero

\-Valiente, de Esperanza Mendieta

\-La ballena más solitaria del mundo, Álvaro M. Dobaño

\-Pero…, de Floren Abad

\-Un cuento real, de Dan Muñoz y Paula Dallas

\-La chica de la barra, de Eva Mollo y Javier Ortiz

A l'acte acudirà part de l'equip tècnic de dos dels curtmetratges que es projectaran, aprofitant la seua estrena a Gandia i ens parlaran del seu treball. Es tracta De Un cuento real, que va rodar algunes escenes en el Palau Ducal, i La chica de la barra.

L'entrada és lliure i gratuïta.

[Twittear](https://twitter.com/share)